CELEX: C2006/326/49
Language: fi
Date: 2006-12-30 00:00:00
Title: Asia C-374/06: Ennakkoratkaisupyyntö, jonka Finanzgericht Düsseldorf (Saksa) on esittänyt 14.9.2006 — BATIG Gesellschaft für Beteiligungen mbH v. Hauptzollamt Bielefeld

30.12.2006   
            
            
               FI
            
            
               Euroopan unionin virallinen lehti
            
            
               C 326/25
            
         Ennakkoratkaisupyyntö, jonka Finanzgericht Düsseldorf (Saksa) on esittänyt 14.9.2006 — BATIG Gesellschaft für Beteiligungen mbH v. Hauptzollamt Bielefeld
   (Asia C-374/06)
   (2006/C 326/49)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Düsseldorf
   Pääasian asianosaiset
   
      Kantaja: BATIG Gesellschaft für Beteiligungen mbH
   
      Vastaaja: Hauptzollamt Bielefeld
   Ennakkoratkaisukysymykset
   Onko valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25.2.1992 annettua neuvoston direktiiviä 92/12/ETY (1) tulkittava siten, että jäsenvaltio, joka on kantanut valmistetusta tupakasta valmisteveron veromerkkejä käyttämällä, on velvollinen palauttamaan kyseisten veromerkkien tilaajalle tämän niistä suorittaman veron silloin, kun näillä veromerkeillä varustetut tupakkatuotteet ovat jossakin toisessa jäsenvaltiossa lainvastaisesti joutuneet pois väliaikaisesta valmisteverottomuusjärjestelmästä sillä seurauksella, että kyseinen jäsenvaltio kantaa kyseisestä valmistetusta tupakasta valmisteveron alueelleen sijoittautuneelta elinkeinonharjoittajalta, joka on lähettänyt valmistetun tupakan yhteisön sisäisessä väliaikaisessa valmisteverottomuusjärjestelmässä?
   
      (1)  EYVL L 76. s. 1.